South Downs
South Downs (što prevedeno znači Južna brda, jer downs potječe od staroengleskog - dūn = brdo) je ime za niz vapnenačkih brda na jugoistoku Engleske.

Karakteristika

South Downs se prostire na površini od oko 670 km² duž čitave jugoistočne obale, od doline rijeke Itchen u Grofoviji Hampshire na zapadu do klifova Beachy Head, pored Eastbourna u Grofoviji East Sussex na istoku.

Bijele stijene South Downsa sastavljene su vapnenačkog pješčenjaka, mekog kamena, formiranog od fosiliziranih kostura morskih organizama, koji su živjeli u pradavnom oceanu prije gotovo 100 milijuna godina.
Na pojedinim mjestima još ima vidljivih ostataka amonita, ježinaca, spužvi i drugih drevnih stvorenja. Sjajni bijeli kamen je najizraženiji na lokalitetu Seven Sisters (Sedam sestara). 

Snažno djelovanje oceana, svake godine otkine po 25 do 30 cm od stijena klifova.

Zaobljeni brežuljci Downsa su najčešće pokriveni samo travom, nekad su bili dobro pošumljeni, ali ih je djelovanje ljudi i intenzivno ovčarstvo ogolilo. 

Nacionalni park South Downs osnovan je 2010 na puno većoj površini od 1,648 km².

Duž parka vodi staza duga 160 km, koja se proteže od Winchestera do klifova Beachy Head.

Iako je Nacionalni park South Downs tek nedavno otvoren, nevjerojatno je popularan, to je zbog toga jer je udaljen svega sat vožnje od Londona, pa ga  godišnje posjeti do 39 milijuna ljudi.

Povezano

 North Downs
 Downs
 Weald

Izvori

Vanjske veze

 South Downs

Geografija Engleske